3. การประกอบธุรกิจของแต่ละสายผลิตภัณฑ์

บริษัทฯ มีสายผลิตภัณฑ์เดียว คือ การให้การบริการรักษาพยาบาล

ลักษณะการให้บริการ

ก. ผู้ป่วยนอก

มีบริการตรวจรักษาโรคสาขาต่างๆ ดังนี้

  (1) อายุรกรรม (2) ศัลยกรรม

  (3) สูติ-นารีเวช (4) กุมารเวช

  (5) ผิวหนัง (6) หู คอ จมูก

  (7) กระดูก (8) จักษุ

(9) กายภาพบำบัด (10) ทันตกรรม

นอกจากนี้ ยังมีการบริการพิเศษเพื่ออำนวยความสะดวกแก่ผู้มาใช้บริการ ดังนี้

1. หน่วยตรวจสุขภาพ และประเมินสุขภาพ

2. การให้บริการปรึกษาปัญหาสุขภาพทางโทรศัพท์ และระบบ Internet

3. คลีนิคผู้สูงอายุ

4. ศูนย์สลายนิ่ว

5. การผ่าตัดด้วยแสงเลเซอร์ (Laser Surgery)

6. คลีนิคฝังเข็ม

7. คลีนิคผู้มีบุตรยาก

8. คลีนิคครอบครัว

ข. ผู้ป่วยใน

มีบริการห้องพักหลายประเภท ดังนี้

  (1) ห้องผ่าตัด (2) ห้องคลอด

  (3) ห้อง ICU/CCU (4) ห้อง V.I.P.

  (5) ห้อง DELUXE (6) ห้องเดี่ยวพิเศษ

  (6) ห้องคู่ (7) ห้องรวม

โรงพยาบาลได้ตระหนักถึงการบริการเพื่อการดึงดูดลูกค้า
โดยการจำแนกประเภทของผู้ป่วยที่มาใช้บริการให้ได้รับความสะดวกมากที่สุด ดังนี้

1. แผนกผู้ป่วยชาวต่างประเทศ

2. ศูนย์บริการผู้สูงอายุ (บ้านวิภาวดี)

3. วิภาวดีโฮมแคร์

4. โครงการบริการผู้สูงอายุยามฉุกเฉิน

5. บริการรถพยาบาลตลอด 24 ชั่วโมง ทั่วประเทศ

ค. สัญญาการให้บริการรักษาพยาบาลกับบุคคลภายนอก

โรงพยาบาลวิภาวดีมีลูกค้าที่เป็นบริษัท ห้างร้าน
ซึ่งทำสัญญาส่งพนักงานเข้ารับการรักษาพยาบาลที่โรงพยาบาลในปัจจุบันประมาณ 1000 บริษัท
และนอกจากนี้ ทางโรงพยาบาลมีบริการส่งรถ X-RAY
เคลื่อนที่พร้อมแพทย์และพยาบาลให้บริการตรวจสุขภาพ ณ ที่ทำการของลูกค้า

ลักษณะผลิตภัณฑ์

เนื่องจากโรงพยาบาลวิภาวดี มีเป้าหมายที่จะเป็นโรงพยาบาลที่มีการให้บริการที่ดีเป็นอันดับต้น ๆ
ในกลุ่มโรงพยาบาลเอกชน ดังนั้น โรงพยาบาลจึงเพิ่มช่องทางในการบริการลูกค้าให้มากขึ้น
นอกเหนือจากการให้บริการแบบโรงพยาบาลทั่วไป
โรงพยาบาลวิภาวดีจึงมีบริการแบบเฉพาะให้ลูกค้า หรือบริการตามแบบที่ลูกค้าต้องการ
(Cutomize) อาทิ การให้บริการตรวจสุขภาพนอกสถานที่
ตามโปรแกรมการตรวจที่ทางโรงพยาบาลเสนอให้เหมาะสมกับลักษณะงานของลูกค้า และงบประมาณ
การเพิ่มมูลค่าของบริการโดยมีบริการหลังการขาย เช่น การจัดอบรมให้องค์กรต่าง ๆ ฟรี
เมื่อตรวจสุขภาพนอกสถานที่กับโรงพยาบาล นอกจากนั้น
ในโรงพยาบาลยังปรับปรุงการบริการให้ดียิ่งขึ้น โดยการปรับปรุงสถานที่ให้สะดวกสบายขึ้น อาทิ
ปรับปรุงแผนกตรวจสุขภาพ ให้ผู้มาใช้บริการได้รับบริการครบวงจรอยู่ในสถานที่เดียว
ปรับปรุงแผนกห้องคลอด โดยเพิ่มห้องคลอด เพื่อรองรับบริการผู้ใช้บริการที่มีจำนวนมากขึ้น
ปรับปรุงห้องพักผู้ป่วย และปรับปรุงแผนกผู้มีบุตรยาก เป็นต้น

ข้อจำกัดในการประกอบธุรกิจ

ข้อจำกัดในการโฆษณากิจการสถานพยาบาล ตาม พ.ร.บ.สถานพยาบาล พ.ศ.2542

กลยุทธ์การแข่งขัน

มีการปรับเปลี่ยนกลยุทธ์ตลอดเวลา เนื่องจากความก้าวหน้าในด้านการรักษาพยาบาล
ไม่ว่าได้ด้านเครื่องมือ หรือ วิธีการรักษา การลงทุน เพื่อให้ทันกับคู่แข่ง
ปัญหาทางการเงินซึ่งเป็นปัญหาที่สำคัญในช่วงวิกฤติค่าเงินบาทเนื่องจากมีการกู้เงินจากต่างประเทศ
ก็ได้พยายามลดค่าใช้จ่ายต่างๆในโรงพยาบาลลง มีการออกตั๋วสัญญาใช้เงินเพื่อลดดอกเบี้ย
ทางด้านการตลาดก็ได้มีการเปลี่ยนแนวนโยบายให้ตรงกับความต้องการของผู้ใช้บริการ
ปรับปรุงระบบบริการ Package การบริการ รวมทั้งออกในพื้นที่ของละแวกใกล้เคียงมากขึ้น

โดยสรุปโรงพยาบาลกำหนดแผนกลยุทธ์เป็น 3 ด้าน

1.  ด้านการบริการ

ปรับปรุงคุณภาพให้การให้บริการให้ทัดเทียมกับโรงพยาบาลชั้นนำ โดยมีการนำระบบคุณภาพ
Hospital Accreditation มาช่วยในการจัดการ นอกจากนั้นจะมีการนำ Technology
ด้านสารสนเทศมาใช้มากขึ้น เพื่อให้เกิดความรวดเร็วและแม่นยำ
เพื่อความพึงพอใจสูงสุดของผู้ใช้บริการ

  2. ด้านการบริหารจัดการ

เน้นด้านการกระจายอำนาจให้กับผู้บริหารระดับรองลงมา รวมทั้งผู้รับผิดชอบในแต่ฝ่าย
เพื่อช่วยกันกำหนดกลยุทธ์และทิศทางของโรงพยาบาล โดยเน้นให้เห็นถึง ความสำคัญของแผนกลยุทธ์
และ ยุทธศาสตร์การแข่งขันในธุรกิจ อีกทั้ง ความคิดในเรื่องของการตลาด นอกจากนี้
จะมีการคัดเลือกบุคลากรใหม่ที่มีความสามารถ
เพื่อฝึกอบรมให้มีความสามารถในการบริหารจัดการเพื่อจะได้ เป็นกำลังสำคัญของโรงพยาบาลต่อไป

3.  ด้านการเงิน

การรักษาสภาพคล่อง
บริษัทจะต้องเพิ่มรายได้จากการดำเนินงานให้มากขึ้นโดยต้องลดการใช้จ่ายลงทุนขนาดใหญ่
ในช่วงระยะ 3-5 ปี ข้างหน้า แต่อาจจะมีการใช้จ่ายเพื่อการลงทุนในมาตรการพัฒนาเพื่อลดต้นทุน
เพื่อความรวดเร็วในการบริการ เพิ่มความพึงพอใจของลูกค้า

ทั้งนี้ เพื่อให้ทุกแผนกในองค์กรมีส่วนร่วมทั้งหมด
โรงพยาบาลจึงได้ให้ทุกแผนกจัดทำแผนกลยุทธ์ของแผนก
โดยให้มีผลต่อแผนกลยุทธ์ใหญ่ของโรงพยาบาลทั้ง 3 ด้าน

Business Strategy

 ในส่วนของธุรกิจ โรงพยาบาลนั้น งานส่วนใหญ่ที่เราคิดถึง คือ การให้บริการรักษาโรคต่างๆ แบบรพ.ทั่วไปทำ แต่โรงพยาบาลโดยเฉพาะในโรงพยาบาลที่อยู่ใกล้โรงงานอุตสาหกรรมนั้น งานที่สำคัญอีกอย่างหนึ่งก็คือ การออกหน่วยตรวจร่างกายประจำปีให้กับพนักงานในโรงงานต่างๆ ในเขตกรุงเทพมหานคร และ ปริมณฑล โดยจำนวนพนักงานที่ไปตรวจ ในการออกหน่วยนั้น มีจำนวนต่างๆกันแล้วแต่ ขนาดของโรงงาน ซึ่งมีตั้งแต่ 10000-50000 คน ดังนั้น ในการกำหนดกลยุทธ์ธุรกิจจึงแบ่งเป็น 2 ส่วน คือ ส่วนที่ให้บริการภายในโรงพยาบาล และส่วนที่เกี่ยวข้องกับการบริการนอกสถานที่

1. ส่วนที่ให้บริการภายในโรงพยาบาล

ในส่วนของการให้บริการภายในโรงพยาบาล สามารถแบ่งออกได้ใหญ่ 4 ส่วน คือ

-   แผนกตรวจรักษาโรคทั่วไป ก็คือ ส่วนของผู้ป่วยนอก ผู้ป่วยใน ICU ห้องผ่าตัด ฯลฯ

-   แผนกตรวจสุขภาพ เกี่ยวกับการทำงานด้านตรวจสุขภาพ ไม่ว่าจะตรวจทั่วไป
    ตรวจก่อนไปศึกษาต่อ ฯลฯ

-   ศูนย์สุขภาพวิภาวดี(Fitness Center)

-   ศูนย์หัตถเวช (นวดแผนไทย)

ยุทธศาสตร์ธุรกิจ

กลยุทธที่จะนำมาใช้ในส่วนที่ให้บริการภายในโรงพยาบาล คือ Differentiation
(การสร้างความแตกต่าง) เนื่องจากในส่วนของโรงพยาบาลนั้น มีเรื่องของ Switching cost
ที่ต่ำ รวมทั้งในส่วนของการให้บริการนั้น ก็เป็นในลักษณะคล้ายๆกัน
ดังนั้นจะต้องพยายามปรับปรุงให้มีสิ่งที่พิเศษ
แตกต่างจากคู่แข่งที่มีอยู่หลายโรงพยาบาลในละแวกเดียวกัน นอกจากนั้นยังต้องเน้นในเรื่องของ
Profit ตามกลยุทธขององค์กรด้วย กลยุทธที่คิดว่าน่าจะสามารถนำไปใช้ได้คือ

-   ปรับปรุงคุณภาพโดยรวมของการบริการโดยนำระบบ Hospital Accreditation
    มาใช้เป็นเครื่องมือในการพัฒนา

-   การใช้ระบบข้อมูลสารสนเทศ เพื่อช่วยให้การทำงานแม่นยำและรวดเร็วมากขึ้น
    รวมทั้งสามารถก้าวไปสู่ระบบ Paperless
    คือใช้กระดาษให้น้อยที่สุดซึ่งจะเป็นการลดค่าใช้จ่าย รวมทั้งเวลาในการค้นหาประวัติผู้ป่วย
    นอกจากนั้นจะสร้างฐานข้อมูลของลูกค้า
    เพื่อสะดวกในการสืบค้นและให้บริการได้ถึงที่บ้านได้รวดเร็ว

-   ปรับปรุงในด้านบริการ โดยคำนึงถึงความต้องการและความพึงพอใจของลูกค้าเป็นหลัก

-   ปรับปรุงบุคลากร ไม่ว่าจะเป็นแพทย์ พนักงาน มีการส่งไปอบรมในที่ต่างๆ อย่างสม่ำเสมอ

-   ปรับระบบติดตามลูกค้า ดูแลต่อเนื่องหลังจากใช้บริการในโรงพยาบาล

2. ส่วนที่เกี่ยวข้องกับการบริการนอกสถานที่

ส่วนที่เกี่ยวข้องกับการบริการนอกสถานที่ ประกอบด้วย ส่วนต่างๆดังนี้ : -

1. แผนกตรวจสุขภาพ

2.  2. แผนกดูแลรักษาผู้ป่วยที่บ้าน (Home Care)

3. แผนกห้องฉุกเฉิน ซึ่งจะให้บริการ ดูแลผู้สูงอายุยามฉุกเฉิน (Emergency Elderly Care)

ส่วนเรื่องของ Home Care และ Emergency Elderly Care นั้น
เป็นบริการที่ได้รับความนิยมมากขึ้นเรื่อยๆ แต่เมื่อเทียบสัดส่วนของ ส่วนนี้แล้ว
แผนกตรวจสุขภาพมีอิทธิพลสูงสุดในการที่จะให้เกิดกำไรกับทางโรงพยาบาล
เนื่องจากขนาดของตลาดนั้นใหญ่มาก

ตำแหน่งทางการตลาด

ในส่วนของโรงพยาบาลที่อยู่ในย่านบางเขน จตุจักรนั้น ในส่วนของการให้บริการในโรงพยาบาลนั้น
โรงพยาบาลวิภาวดี และโรงพยาบาลเมโย มี Market Share ที่พอๆกัน คือ ประมาณ 30% ทั้ง 2
โรงพยาบาล รองลงมาก็จะเป็นโรงพยาบาล นนทเวช ซึ่งมี Market Share ประมาณ 15%
แต่เมื่อพูดถึงการให้บริการนอกสถานที่ การตรวจสุขภาพประจำปีของพนักงาน ฯลฯ คู่แข่งที่สำคัญของ
โรงพยาบาลวิภาวดีคือ โรงพยาบาล นนทเวช ซึ่งมีการบริการในลักษณะเดียวกัน มี Market
Share ใน 2 อันดับแรกในส่วนของเขตอุตสาหกรรมบริเวณ รังสิต บางปะอิน อยุธยา

ยุทธศาสตร์ทางธุรกิจ

สำหรับกลยุทธ์ในส่วนนี้นั้น จะใช้ กลยุทธ์ Cost Leadership เพราะว่าปัจจุบัน
ราคาเป็นปัจจัยสำคัญของการที่จะเสนอราคาให้กับโรงงาน ดังนั้น
ถ้าสามารถลดต้นทุนในการทำงานลงได้ จะทำให้สามารถแข่งขันในตลาดนี้ได้

ยุทธศาตร์หลักของธุรกิจกลุ่มนี้คือ

1.  ปรับปรุงประสิทธิภาพและประสิทธิผลของการดำเนินงานโดยรวม โดยใช้ Total Quality
    Management Program เพื่อให้ได้บริการที่มีคุณภาพเป็นมาตรฐาน
    และจำนวนความผิดพลาดลดลง ซึ่งจะให้สามารถลดต้นทุนได้ เพราะไม่ต้องมาทำซ้ำ

2.  ปรับปรุงระบบสารสนเทศ เพื่อช่วยในการประเมินและรายงานผล
    ทำให้สามารถลดระยะเวลาในการทำงานลง สามารถลดต้นทุนค่าแรงของพนักงาน

3.  หาแหล่งจัดซื้อในส่วนของอุปกรณ์ที่ต้องใช้ โดยเน้นถึง Economy of scale
    เพื่อให้ได้ราคาที่ต่ำกว่า

4.  ศึกษาถึงต้นทุนในการดำเนินงาน เครื่องมือทางห้องปฏิบัติการถึงจุดที่คุ้มที่สุด
    ไม่ว่าจะเป็นจำนวนที่ต้องการตรวจ เวลาในการตรวจซึ่งสัมพันธ์กับค่าไฟฟ้า
    รวมทั้งเปรียบเทียบกับการ Outsource ในบางเรื่อง

5.  ปรับปรุงบุคลากร รวมทั้งแพทย์ ให้สามารถทำงานได้ รวดเร็ว
    ให้งานสามารถเสร็จตามเวลาที่นัด

ลักษณะลูกค้า

 ลูกค้าของโรงพยาบาลวิภาวดี แบ่งออกเป็น

1. ลูกค้าที่เป็นบุคคลทั่วไป เศรษฐานะ B⁺ ขึ้นไป ที่สนใจในการดูแลสุขภาพและมีอำนาจในการจ่าย
จัดว่าเป็นลูกค้าประเภทเงินสด

2. ลูกค้าที่เป็นบริษัทคู่สัญญา ซึ่งมีสัญญาการใช้บริการรักษาพยาบาล
และตรวจสุขภาพประจำปีกับโรงพยาบาล เป็นลูกค้าประเภทเครดิต

  3. ลูกค้าที่เป็นราชการรัฐวิสาหกิจ และอื่น ๆ เช่น ผู้ถือหุ้น จัดเป็นลูกค้าลักษณะพิเศษ มี

การได้ส่วนลดในการรักษาพยาบาลพิเศษ ลูกค้าประเภทนี้เป็นทั้งลูกค้าเงินสด และเครดิต

กลุ่มลูกค้าเป้าหมาย

โรงพยาบาลกำหนดกลุ่มลูกค้าเป้าหมายไว้ดังนี้

1. กลุ่มประชาชนทั่วไปที่อยู่ในละแวกรัศมี 10 กิโลเมตร รอบ ๆ
โรงพยาบาลที่ยังไม่มีประวัติการรักษาที่โรงพยาบาล ทั้งนี้เนื่องจากปัจจัยด้านการคมนาคม
และการบริการน่าจะเป็นปัจจัยสำคัญที่ทำให้ประชาชนเป้าหมายเหล่านี้หันมาใช้บริการที่โรงพยาบาลวิภาวดี
ซึ่งทางโรงพยาบาลวิภาวดียังพบว่ามีลูกค้าเป้าหมายกลุ่มนี้อยู่เป็นจำนวนพอสมควร
เมื่อเทียบสัดส่วนผู้ที่มาใช้บริการที่อยู่ในเขต : จำนวนประชากรในเขต

2. กลุ่มบริษัทฯ โรงงานอุตสาหกรรมที่เป็นภาคเอกชน รวมทั้งกลุ่มราชการ รัฐวิสาหกิจต่าง ๆ
โดยยังมีบริษัทฯ โรงงานอุตสาหกรรม ซึ่งยังไม่มีสัญญาใช้บริการกับโรงพยาบาลวิภาวดี
กลุ่มลูกค้าเป้าหมายข้อนี้ครอบคลุมทั่วทั้งกรุงเทพมหานคร
เนื่องจากโรงพยาบาลวิภาวดีมีบริการนอกสถานที่ ที่จะไปให้บริการโดยไม่จำกัดเขต
(ขึ้นอยู่กับปริมาณพนักงาน) และเป็นการขยายฐานลูกค้าออกให้กว้างไกล อีกประการหนึ่ง
พนักงานในแต่ละองค์กรจะมีที่พักอาศัยแตกต่างกันออกไป
ซึ่งบางคนอาจพักอยู่ใกล้ละแวกโรงพยาบาลวิภาวดี ซึ่งจะทำให้ได้ลูกค้าที่เป็นบุคคลทั่วไปด้วย

การจำหน่ายและช่องทางการจำหน่าย

ช่องทางการจำหน่ายบริการของโรงพยาบาลวิภาวดี แบ่งเป็น 2 ช่องทางหลัก ๆ

1. การจำหน่ายต่อลูกค้าทั่วไป เป็นลูกค้าประเภทเงินสดอยู่ที่สัดส่วนร้อยละ 70
โดยการทำการส่งเสริมการขายอย่างต่อเนื่อง มุ่งเน้นการส่งเสริมการขายด้วย Package
ราคาประหยัด รวมทั้งบริการในรูปแบบต่าง ๆ มีการจัดสัมมนา เพื่อแนะนำบริการใหม่
การจัดกิจกรรมที่เป็นประโยชน์ต่อสังคมและชุมชนอย่างสม่ำเสมอ เช่น
การออกหน่วยแพทย์เคลื่อนที่ร่วมกับภาครัฐบาล
ลูกค้ากลุ่มนี้รวมถึงพนักงานครอบครัวพนักงานและผู้ถือหุ้นด้วย

2. การจำหน่ายต่อลูกค้าประเภทบริษัทฯ โรงงานอุตสาหกรรม องค์กรภาครัฐ และรัฐวิสาหกิจต่าง
ๆ ซึ่งเป็นลูกค้าประเภทเครดิต สัดส่วนลูกค้าประเภทนี้อยู่ที่ร้อยละ 30
การจำหน่ายโดยใช้พนักงานการตลาด เข้าไปเสนอบริการการรักษาพยาบาล และการตรวจสุขภาพ
โดยมีสัญญาการให้ส่วนลดและระยะเวลาการชำระเงิน

นอกจากการจัดจำหน่ายต่อลูกค้าทั้ง 2 ประเภท ดังกล่าวแล้ว
โรงพยาบาลยังมีช่องทางการจำหน่ายอื่น ๆ โดยใช้การประชาสัมพันธ์
เพื่อเสริมภาพลักษณ์องค์กรให้เข้มแข็ง เช่น การออกหน่วยบริการชุมชน
การให้ความรู้แก่ประชาชนทั่วไปทั้งในรูปเอกสาร วารสาร และการบรรยายพิเศษ
การเผยแพร่ข้อมูลทาง Internet การออกแสดงนิทรรศการตามที่ต่าง ๆ เป็นต้น

ภาวะการแข่งขัน

1.  คู่แข่งที่สำคัญ คือ คู่แข่งที่อยู่ในละแวกใกล้เคียงกับโรงพยาบาล เป็นโรงพยาบาลเอก

ชน 3 แห่ง และโรงพยาบาลรัฐบาล 1 แห่ง

2. คู่แข่งที่สำคัญรองลงมา คือ คู่แข่งที่เป็นโรงพยาบาลเอกชนที่มีชื่อเสียงทางด้านการรักษาพยาบาล
ซึ่งลูกค้าจะใช้ชื่อเสียงเป็นปัจจัยหลักในการเลือกใช้บริการ ได้แก่ โรงพยาบาลบำรุงราษฎร์
โรงพยาบาลกรุงเทพ โรงพยาบาลพญาไท ฯลฯ

3. คู่แข่งด้านสินค้าทดแทน ได้แก่ คลีนิคทั่วไปในละแวกใกล้เคียง และโรงพยาบาลเอกชนอื่น
ๆโดยรวมแล้ว จำนวนคู่แข่งโดยประมาณ คือ 50 – 100 แห่ง

สภาพการแข่งขันในอุตสาหกรรม

จากสภาพการเติบโตของเศรษฐกิจของประเทศ หลังจากปี 2540 เป็นต้นมา
การเติบโตของอุตสาหกรรมโรงพยาบาลเอกชนลดลง
การลงทุนในอุตสาหกรรมนี้จึงเป็นการลงทุนที่ค่อนข้างสูง
และการจะคืนทุนหรือทำชื่อเสียงจะทำได้ยาก ดังนั้น อุตสาหกรรมนี้ที่เป็นธุรกิจใหม่จึงชะลอตัว
และเมื่อเศรษฐกิจตกต่ำลง กำลังซื้อของประชาชนลดลง
ประชาชนจึงหันไปใช้บริการโรงพยาบาลรัฐบาลมากขึ้น ประกอบกับ รัฐบาลมีนโยบาล 30 บาท
รักษาทุกโรค และระบบประกันสังคม ระบบประกันสุขภาพ
นโยบายพระราชบัญญัติคุ้มครองผู้ประสบภัยจากรถ ทำให้ประชาชนมีหลักประกันที่มากขึ้น
การพึ่งพาโรงพยาบาลเอกชนจึงน้อยลง

ดังนั้น โรงพยาบาลรัฐบาลจึงเข้ามามีส่วนในการแข่งขันในอุตสาหกรรมรักษาพยาบาลมากขึ้น
แต่สถานการณ์แข่งขัน ในปี 2544 – 2545 ไม่รุนแรงมากเช่นเดียวกับช่วงเกิดวิกฤติเศรษฐกิจใหม่
ๆ ในปี 2540 ประกอบกับ
ประชาชนมีรายได้เพิ่มขึ้นและเข้าใจระบบการป้องกันดูแลสุขภาพก่อนเกิดโรคมากขึ้น
จึงทำให้มีการแข่งขันด้านการตรวจสุขภาพ หรือส่งเสริมการขายด้านการตรวจสุขภาพมากขึ้น
การแข่งขันจึงไม่รุนแรงนัก โรงพยาบาลที่เป็นคู่แข่งขัน
จะใช้ราคาและการจัดโปรแกรมการบริการให้ตรงกับความต้องการของลูกค้าให้มากที่สุด
ซึ่งในที่สุดบริการก็จะไม่แตกต่างกันเพราะสินค้าสามารถลอกเลียนแบบกันได้
ทุกโรงพยาบาลก็ต้องพยายามปรับเปลี่ยนสินค้าไปเรื่อย ๆ

สถานภาพและศักยภาพในการแข่งขัน

ปัจจุบัน โรงพยาบาลวิภาวดี มีศักยภาพในการแข่งขันมากขึ้น
โดยมีการวางแผนกลยุทธ์อย่างเป็นรูปธรรม เช่น กำหนดกิจกรรมส่งเสริมการขาย
โดยมีคณะกรรมการพิจารณากิจกรรมทุกเดือน มีการประเมินผล และแก้ปัญหาที่เกิดขึ้นอย่างชัดเจน

สถานภาพของโรงพยาบาลวิภาวดี ยังอยู่ในระดับปานกลาง
แต่ก็พร้อมที่จะพัฒนาปรับปรุงเพื่อให้ทันต่อคู่แข่งขัน แม้ว่าสถานภาพยังอยู่ในระดับปานกลาง
แต่โรงพยาบาลก็มีศักยภาพมากขึ้นตามที่ได้กล่าวมา
ดังจะเห็นได้จากการเติบโตของรายได้และกำไรของโรงพยาบาลในปีที่ผ่านมา

ขนาดของบริษัท เมื่อเทียบกับคู่แข่งขัน

ขนาดของโรงพยาบาลวิภาวดี ซึ่งเป็นโรงพยาบาลเอกชนขนาด 350 เตียง
มีขนาดเท่าและใหญ่กว่าโรงพยาบาลที่เป็นคู่แข่งขันที่สำคัญในพื้นที่เดียวกัน (ได้แก่
โรงพยาบาลนนทเวช ขนาด 300 เตียง โรงพยาบาลเมโย ขนาด 250 เตียง
และโรงพยาบาลเซ็นทรัลเยนเนอรัล ขนาด 350 เตียง)

การจัดหาผลิตภัณฑ์หรือบริการ

บุคลากร-แพทย์

แพทย์ประจำ จำนวนทั้งหมด 29 คน

แผนกอายุรกรรมทั่วไป จำนวน 4 คน

แผนกอายุรกรรมสาขาโรคหัวใจ จำนวน 3 คน

แผนกอายุรกรรมสาขาโรคไต จำนวน 2 คน

แผนกอายุรกรรมสาขาโรคระบบทางเดินหายใจ จำนวน 1 คน

แผนกศัลยกรรมทั่วไป จำนวน 2 คน

แผนกศัลยกรรมออร์โธปิดิกส์ จำนวน 1 คน

แผนกสูติ – นรีเวช จำนวน 3 คน

แผนกกุมารเวช จำนวน 3 คน

แผนกรังสีแพทย์ จำนวน 1 คน

แผนก หู คอ จมูก จำนวน 2 คน

แผนกจักษุ จำนวน 1 คน

แผนกวิสัญญีแพทย์ จำนวน 1 คน

แผนกโรคผิวหนัง จำนวน 1 คน

แผนกทันตกรรม จำนวน 2 คน

แผนกฉุกเฉิน จำนวน 2 คน

ยอดรวมทั้งหมด จำนวน 29 คน

แพทย์ที่ปรึกษา จำนวนทั้งหมด 160 คน

อายุรกรรมทั่วไป จำนวน 5 คน 

อายุรกรรมสาขาโรคเลือด - เคมีบำบัด จำนวน 3 คน

อายุรกรรมสาขาโรคปอด จำนวน 3 คน

อายุรกรรมสาขาโรคหัวใจ จำนวน 3 คน

อายุรกรรมสาขาโรคทางเดินอาหาร จำนวน 4 คน

อายุรกรรมสาขาโรคติดเชื้อ จำนวน 3 คน

อายุรกรรมสาขาประสาทวิทยา จำนวน 6 คน

อายุรกรรมสาขาโรคไต จำนวน - คน

อายุรกรรมสาขาโรคต่อมไร้ท่อ จำนวน 1 คน

อายุรกรรมสาขาโรคข้อ จำนวน 2 คน

แผนกโรคผิวหนัง จำนวน 5 คน

แผนก หู คอ จมูก จำนวน 5 คน

แผนกจักษุ จำนวน 7 คน

แผนกสูติ - นรีเวช จำนวน 17 คน

แผนกกุมารเวช จำนวน 11 คน

ศัลยกรรมทั่วไป จำนวน 9 คน

ศัลยกรรมกระดูกและข้อ จำนวน 11 คน

ศัลยกรรมประสาท จำนวน 8 คน

ศัลยกรรมทรวงอก จำนวน 3 คน

ศัลยกรรมระบบทางเดินปัสสาวะ จำนวน 2 คน

ศัลยกรรมตกแต่ง จำนวน 3 คน

ศัลยกรรมกุมาร จำนวน 1 คน

คลีนิคฝังเข็ม จำนวน 1 คน

วิสัญญีแพทย์ จำนวน 11 คน

รังสีแพทย์ จำนวน 9 คน

จิตเวช จำนวน 6 คน

นิติเวช จำนวน 2 คน

เวชศาสตร์ฟื้นฟู จำนวน 1 คน

ยอดรวมทั้งหมด จำนวน 160 คน

ผลกระทบต่อสิ่งแวดล้อม

โรงพยาบาลมีของเสียที่เกิดจากการดำเนินการ และมีการควบคุมดังนี้

1. ขยะติดเชื้อ ประกอบด้วยวัสดุอุปกรณ์สิ้นเปลืองการแพทย์ที่ใช้กับคนไข้ เช่น เข็มฉีดยา ผ้าก๊อซ
สำลีคัดหลั่งจากคนไข้ การทิ้ง การจัดเก็บ โรงพยาบาลได้ถือปฎิบัติตามข้อบังคับของกฎหมาย
และคณะกรรมการควบคุมการติดเชื้อของโรงพยาบาลโดยเคร่งครัด ทั้งนี้
การขนส่งขยะติดเชื้อออกนอกโรงพยาบาล เป็นการดำเนินการโดยรถขยะติดเชื้อของ กทม.โดยตรง

2. น้ำเสีย ผ่านระบบบ่อบำบัด ซึ่งมีการตรวจค่ามาตรฐานน้ำทุกเดือน
และได้รับการตรวจติดตามจากกรมควบคุมมลพิษ และ กทม.ทุกปี
ค่ามาตรฐานน้ำของโรงพยาบาลอยู่ในเกณฑ์ปกติ